ทานยาคุมเป็นแผงค่ะ ทานได้มาประมาณ 4-5 วันแล้ว และเมื่อคืนไม่ได้ทานยา 1 เม็ด และมีเพศสัมพันธ์แบบหลั่งใน อยากเรียนถามคุณดังนี้ 1 จะต้องทานยาคุมฉุกเฉินมั้ยคะ 2 ถ้ายาคุมเม็ดเมื่อวานทานรวมกับวันนี้ได้หรือไม่คะ 3 มีโอกาสท้องหรือไม่คะ ขอบพระมากค่ะ
สวัสดีค่ะ หากได้เริ่มทานยาคุมกำเนิดแผงแรก ภายใน 1-5 วัน นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์น้อยกว่า 1% และเมื่อลืมทานยาคุมกำเนิดไป 1 วัน ประสิทธิภาพในการป้องกันอาจลดลงไปบางเล็กน้อย แต่ไม่จำเป็นต้องทานยาคุมฉุกเฉินไปค่ะ ทั้งนี้ แนะนำให้รีบทานทันทีไปก่อน 1 เม็ด (เม็ดของเมื่อวานที่ลืม) แล้วทานเม็ดที่ต้องในวันนี้ ตามเวลาเดิมค่ะแต่หากไม่ได้เริ่มทานยาคุมกำเนิดแผงแรกภายใน 1-5 วัน นับจากวันแรกที่มีประจำเดือนมา ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน ดังนั้น หากทานไปเพียง 4-5 วัน แล้วมีเพศสัมพันธ์ อีกทั้งยังมีการลืมทานยา ก็จะมีโอกาสตั้งครรภ์ได้ ในกรณีนี้ ควรพิจารณาทานยาคุมฉุกเฉินร่วมไปด้วยค่ะ ส่วนยาคุมกำเนิดก็ให้ทานตามเวลาเดิมปกติ ไม่ต้องทานไป 2 เม็ดค่ะ